Valkoinen ja Vihreä Tara kuvattuna vierekkäin thangka-maalauksessa
**Tara** (sanskritiksi तारा, tiibetiksi སྒྲོལ་མ, *dölma*) on buddhalaisuuteen liittyvä hahmo, joka pidetään yleisesti Avalokiteshvaran naispuolisena aisaparina.

Alkuperä ja asema buddhalaisuudessa
-----------------------------------

Vajrayana-koulukunnassa Tara on buddha eli täysin valaistunut olento. Tiibetinbuddhalaisuudessa Taraa pidetään suoranaisena jumalana ja on jumaliston tunnetuin heti Avalokiteshvaran jälkeen. Mahayana-buddhalaisuudessa Tara on sen sijaan bodhisattva kuten Avalokiteshvara. Theravada-buddhalaisten keskuudessa Taran asemaa ei juurikaan tunnusteta.

Taran alkuperästä on useita eri versioita: toisinaan hänen sanotaan syntyneen lootuksesta, joka kellui Avalokiteshvaran kyyneleessä, tai sitten suoraan kyyneleestä. Tiibetissä yleinen uskomus on, että Tara on uudelleensyntynyt hurskas ja hyveellinen nainen..

Taran eri muodot
----------------

Taralla on useita eri muotoja, joita kuvataan eri väreillä, mutta ehdottomasti suosituimpia ovat Valkoinen Tara ja Vihreä Tara. Yhteensä Taralla katsotaan olevan 21 eri muotoa. Vihreä ja Valkoinen Tara ovat suosittuja kuva-aiheita buddhalaisessa taiteessa, kuten thangka-maalauksissa. Muita Taran muotoja ovat:

| Nimi | Väri | Symboloi |
| --- | --- | --- |
| Ugra-Tara tai Ekajata | sininen | vihamielisyyttä |
| Kurukulla | punainen | rakkautta |
| Bhrikuti | keltainen | viha |

### Vihreä Tara

Vihreä Tara on perimätiedon mukaan nepalilainen prinsessa. Joidenkin mukaan Vihreä Tara on alkuperäinen Tara, ja kuvataan usein istumassa lootusasennossa oikean jalan roikkuessa sekä pitelevän sinistä sulkeutunutta lootuksenkukkaa..

Vihreän Taran tunnetuin mantra on: *om tare tuttare ture svaha*.

### Valkoinen Tara

Valkoisen Taran katsotaan olevan uudelleensyntynyt kiinalainen prinsessa, joka edustaa puhtautta ja kuvataan joko seisomassa Avalokiteshvaran kanssa tai yksinään lootusasennossa. Valkoisen Taran katsotaan myös olevan kaikkien buddhien äiti.

Valkoisen Taran tunnetuin mantra on: *om tare tuttare ture mama ayuh punya jnana pustime kuru svaha*.

Galleria
--------

* Vihreä Tara thangka-maalauksessaVihreä Tara thangka-maalauksessa
* Mongolialainen Valkoista Taraa esittävä thangka-maalausMongolialainen Valkoista Taraa esittävä thangka-maalaus
* Karakullaa esittävä patsasKarakullaa esittävä patsas
* Taralle omistettu Namdrolingin luostari Karnatakassa, IntiassaTaralle omistettu Namdrolingin luostari Karnatakassa, Intiassa

Lähteet
-------

1. 1 2 3 4  Tara | Description & Facts *Encyclopedia Britannica*. Viitattu 5.1.2021. (englanniksi)
2. ↑  Jeff Watt: Himalayan Buddhist Art 101: Who Is Tara? *Tricycle: The Buddhist Review*.  11.10.2012. Viitattu 5.1.2021. (englanniksi)
3. ↑  Tibetan Art *library.brown.edu*. Viitattu 5.1.2021.
4. 1 2  Buddhist Deities: Bodhisattvas of Compassion *www.buddhanet.net*. Viitattu 5.1.2021.
5. ↑  Jeff Watt: Himalayan Buddhist Art 101: Who Is Tara? *Tricycle: The Buddhist Review*.  11.10.2012. Viitattu 8.4.2021. (englanniksi)
6. ↑  Who is Tara? *Tara Health Foundation*.  Arkistoitu 7.2.2021. Viitattu 8.4.2021. (englanniksi)
7. 1 2  Green Tara Mantra: Om Tare Tuttare Ture Soha | Bodrigpunda Association  2015. Bodrigpunda. Viitattu 5.1.2021. (englanniksi)
8. ↑  Kagyu Samye Dzong Finland - Sanasto *samye.fi*. Viitattu 5.1.2021.
9. ↑  White Tara Energy in Your Feng Shui Decorating *The Spruce*. Viitattu 5.1.2021. (englanniksi)
10. ↑  White Tara: Long Life, Health, Healing and Compassion *YoWangdu Experience Tibet*. Viitattu 5.1.2021. (englanniksi)